William Wolf se jongste musiekvideo vra: "Wie is jy?"
Updated Sept. 4, 2020, 10:07 a.m. | By Persverklaring
"Wie is jy?" lewer sosiale kommentaar oor hoe maklik dit is om iets of iemand te wees wat ander mense van jou verwag, eerder as om te wees wie jy werklik is. Kyk die musiekvideo hieronder!
William Wolf / Youtube.
LEES OOK: WATCH: Pierre Nel releases music video for 'Collide'
Wolf het die liedjie saam met Ewald Janse van Rensburg van PopKult geskryf en vervaardig. Die liedjie het hóm gekies en wanneer hy musiek skryf is dit asof dit net op 'n manier op die bladsy beland.
"Toe ek die woorde 'wie is jy wie jy wil wees" neerskryf, het ek geweet daar is 'n liedjie. Ek het ook dadelik die koor se melodie 'gehoor'," sê die sanger wat in 2008 as wenner van die ATKV Crescendo-liedjieskryfkompetisie aangewys.
'Wie is jy?' is 'n belangrike vraag wat hy homself in sy eie lewe ook vra en streef hy daarna om die beste weergawe van sy ware self te wees. Hy ag dit ook belangrik om nie homself te verloor in dinge wat hom nie uiters opgewonde maak nie.
Die liedjie' is 'n goedvoel-liedjie oor 'n moeilike onderwerp wat poog om die luisteraar te inspireer om dieper te kyk na die antwoorde op die belangrike vraag wat gevra word.
KYK OOK: Kyk Saarkie se musiekvideo vir 'Reënweer'
Die musiekvideo vir "Wie is jy" is in Bloemfontein geskiet en is deur Jaco van Bosch vervaardig. Die verfilming van die video was groot pret aangesien William die melodie en lirieke agteruit moes leer sing. Alles in die video gebeur agteruit – behalwe sy mond en wat hy sing – en gevolglik begin die video met die einde en eindig met die begin.
Wolf is al vir 18 jaar in die musiekbedryf doenig en is onder meer in 2003 vir 'n Sama-toekenning benoem. Hoewel hy nie in 'n musikale huishouding grootgeword het nie, is hy van kleins af blootgestel aan die musiek van onder meer Queen, Beach Boys, Bon Jovi en Eric Clapton.